**PROCEDURA PRIVIND**

**ÎNREGISTRAREA, RETRAGEREA, SUSPENDAREA ŞI REVOCAREA PARTICIPANŢILOR LA/DE LA PIAŢA DE CERTIFICATE VERZI**

**Întocmit: OPCOM SA**

#### 

**- Octombrie 2016-**

**CUPRINS**

[1. SCOP 5](#_Toc464571220)

[2. DOMENIU DE APLICARE 5](#_Toc464571224)

[3. DEFINIŢII ŞI ABREVIERI 5](#_Toc464571225)

[3.1. Definiţii 5](#_Toc464571226)

[3.2. Abrevieri 6](#_Toc464571227)

[4. DOCUMENTE DE REFERINŢĂ 6](#_Toc464571228)

[5. RESPONSABILITĂŢI/OBLIGAŢII 6](#_Toc464571235)

[6. METODA DE LUCRU 8](#_Toc464571239)

[6.1. Înregistrarea unui operator economic ca Participant la PCV 8](#_Toc464571240)

[6.2. Retragerea, suspendarea, revocarea unui Participant de la PCV 11](#_Toc464571241)

[6.2.1. Retragerea din proprie iniţiativă a unui Participant de la PCV. 11](#_Toc464571242)

[6.2.2. Suspendarea de la tranzacţionare pe PCV/Revocarea înregistrării de la PCV. 11](#_Toc464571243)

[7. RAPOARTE 13](#_Toc464571244)

[8. ANEXE 13](#_Toc464571245)

[9. ACTUALIZĂRI 22](#_Toc464571246)

LISTA DE CONTROL A REVIZIILOR

Documentul revizuit:

|  |  |  |  |  |
| --- | --- | --- | --- | --- |
| Rev. | Revizia se referă la: | Întocmit | Verificat | Aprobat |
| 1 | Actualizare conform prevederilor ”Regulamentului de organizare şi funcţionare a pieţei de certificate verzi” aprobat prin Ordinul preşedintelui ANRE nr. 60/01.04.2015 și a Ordinului președintelui ANRE nr. 166/2015 privind modificarea si completarea Regulamentului de Organizare si Funtionare a pietei de CV, aprobat prin Ord. ANRE nr. 60/2015. | OPCOM | ANRE | ANRE |
| 2 | Actualizare conform prevederilor Ordinului ANRE Nr. 41/2016 pentru aprobarea ”Metodologiei de stabilire a cotelor anuale obligatorii de energie electrică produsă din surse regenerabile de energie care beneficiază de sistemul de promovare prin certificate verzi și a celor de achiziție de certificate verzi”. | OPCOM | ANRE | ANRE |

# SCOP

# Procedura are drept scop:

# Precizarea condiţiilor care trebuie îndeplinite şi descrierea acţiunilor desfăşurate pentru înregistrarea Participanţilor la Piaţa de Certificate Verzi.

# Precizarea situaţiilor în care un Participant la Piaţa de Certificate Verzi se poate retrage din proprie iniţiativă, poate fi suspendat de la tranzacţionare sau poate fi revocată înregistrarea sa de la Piaţa de Certificate Verzi.

# DOMENIU DE APLICARE

1. Procedura se aplică pentru înregistrarea la Piaţa de Certificate Verzi a operatorilor economici solicitanţi (persoane juridice, întreprinderi individuale, întreprinderi familiale, persoane fizice autorizate), prevăzuţi la art. 8 alin. (9) din ”*Legea nr. 220/27.10.2008 pentru stabilirea sistemului de promovare a producerii energiei electrice din surse regenerabile de energie*”, republicată, cu modificările şi completările ulterioare şi la art. 11 alin (1) și (11)din ”*Regulamentul de organizare şi funcţionare a pieţei de certificate verzi*” aprobat prin Ordinul preşedintelui ANRE nr. 60/01.04.2015, modificat și completat prin Ordinul Președintelui ANRE nr. 166/14.12.2015 şi, după caz, pentru retragerea din proprie iniţiativă, suspendarea de la tranzacţionare sau revocarea înregistrării Participanţilor de la Piaţa de Certificate Verzi.

# DEFINIŢII ŞI ABREVIERI

## Definiţii

Termenii folosiţi sunt cei definiţi în ”*Legea nr. 220/27.10.2008 pentru stabilirea sistemului de promovare a producerii energiei din surse regenerabile de energie*”, republicată, cu modificările şi completările ulterioare, în ”*Regulamentul de organizare şi funcţionare a pieţei de certificate verzi*” aprobat prin Ordinul preşedintelui ANRE nr. 60/01.04.2015 modificat și completat prin Ordinul Președintelui ANRE nr. 166/14.12.2015.

1. **Întreprindere individuală –** întreprindere economică, fără personalitate juridică, organizată de un întreprinzător persoană fizică.
2. **Întreprindere familială –** întreprinderea economică, fără personalitate juridică, organizată de un întreprinzător persoană fizică împreună cu familia sa.
3. **Operator economic acreditat –** operator economic ce deţine/exploatează centrale electrice în care se produce energie electrică ce beneficiază de sistemul de promovare prin Certificate Verzi în baza unei decizii de acreditare emise de ANRE.
4. **Persoană de contact –** persoană desemnată de Participantul la piaţă să îl reprezinte în cadrul participării la piaţă și este autorizată să transmită și să primească informații la/de la ”OPCOM” S.A. cu privire la ofertele de CV, contractele de vânzare-cumpărare de CV, confirmările pe proprie răspundere și/sau solicitările de transfer de CV, în condițiile aplicabile conform procedurilor aplicabile. Persoanele de contact nu se substituie reprezentantului legal al Participantului la piață decât în măsura în care deține o împuternicire semnată în acest sens de către reprezentantul legal al Participantului la piață.
5. **Persoană fizică autorizată –** persoana fizică autorizată să desfăşoare orice formă de activitate economică permisă de lege, folosind în principal forţa sa de muncă.

## Abrevieri

1. **ANRE** – Autoritatea Naţională de Reglementare în domeniul Energiei.
2. **CBCV** - Contract Bilateral de Certificate Verzi.
3. **CV** – Certificat Verde.
4. **E-SRE** – Energie electrică produsă din surse regenerabile de energie.
5. **Lege** – ”*Legea nr. 220/27.10.2008, republicată, pentru stabilirea sistemului de promovare a producerii energiei electrice din surse regenerabile de energie*”, republicată, cu modificările şi completările ulterioare.
6. **”OPCOM” S.A.** – Operatorul Pieţei de Certificate Verzi (Operatorul Pieţei de Energie Electrică şi de Gaze Naturale ”OPCOM” S.A.).
7. **PCBCV** – Piaţa Contractelor Bilaterale de Certificate Verzi.
8. **PCBCV-ND** – Piața Contractelor Bilaterale de Certificate Verzi încheiate prin Negociere Directă.
9. **PCCBCV** – Piața Centralizată a Contractelor Bilaterale de Certificate Verzi.
10. **PCCV** – Piaţa Centralizată de Certificate Verzi.
11. **PCV** – Piaţa de Certificate Verzi.
12. **RCV** – Registrul Certificatelor Verzi.
13. **ROFPCV** – ”Regulamentul de organizare şi funcţionare a Pieţei de Certificate Verzi” în vigoare aprobat prin Ordinul preşedintelui ANRE nr. 60/01.04.2015, cu modificările și completările ulterioare.
14. **RPPCV** – Registrul participantilor la Piaţa de Certificate verzi.

# DOCUMENTE DE REFERINŢĂ

## ”*Legea energiei electrice şi a gazelor naturale*” nr. 123/10.07.2012, cu modificările și completările ulterioare.

## ”*Legea nr. 220/27.10.2008 pentru stabilirea sistemului de promovare a producerii energiei electrice din surse regenerabile de energie*”, republicată, cu modificările şi completările ulterioare.

## ”*Regulamentul de organizare şi funcţionare a Pieţei de Certificate Verzi*” aprobat prin Ordinul ANRE nr. 60/01.04.2015, cu modificările și completările ulterioare.

## ”*Metodologia de stabilire a cotelor anuale obligatorii de energie electrică produsă din surse regenerabile de energie care beneficiază de sistemul de promovare prin certificate verzi și a celor de achiziție de certificate verzi*”, aprobată prin Ordinul ANRE Nr. 41/2016

## NOTĂ:

## Prevederile prezentei Proceduri sunt completate de drept şi în mod automat de prevederile documentelor de referinţă.

# RESPONSABILITĂŢI/OBLIGAŢII

## ”OPCOM” S.A. are următoarele responsabilităţi/obligaţii:

1. Analizează documentele prevăzute la pct. 6.1.1.3, depuse de operatorii economici care solicită înregistrarea la PCV.
2. Solicită corectarea informaţiilor cuprinse în documentele depuse pentru înregistrarea la PCV, dacă este cazul.
3. Reia procesul de verificare a documentelor corectate primite de la operatorul economic.
4. Asigură înregistrarea la PCV a următoarelor categorii de operatori economici (persoane juridice, întreprinderi individuale, întreprinderi familiale, persoane fizice autorizate) prevăzuţi la art. 8 alin. (9) din Lege şi art. 11 alin (1) și alin (11) din ROFPCV, respectiv:
5. Producătorii de E-SRE, acreditaţi de ANRE pentru aplicarea sistemului de promovare prin CV.
6. Producătorii a căror decizie de acreditare pentru aplicarea sistemului de promovare prin certificate verzi le-a expirat/le-a fost retrasă și care se reînscriu la PCV în vederea tranzacționării CV recuperate în condițiile art. 6 alin. (22) din Lege pentru stabilirea sistemului de promovare a producerii energiei electrice din surse regenerabile de energie”, republicată, cu modificările şi completările ulterioare
7. Operatorii economici cu obligaţia de achiziţie de certificate verzi din PCV:
8. Furnizorii de energie electrică, pentru energia electrică achiziţionată și utilizată pentru consumul final al acestora, precum şi pentru cea facturată către clienții finali. În definiția furnizorului de energie electrică se asimilează și operatorul de distribuție, și operatorul de transport și sistem pentru alimentarea prin autofurnizare a locurilor proprii de consum, altele decât cele aferente acoperirii consumului propriu tehnologic al rețelelor electrice de distribuție/transport.
9. Producătorii de energie electrică, pentru energia electrică utilizată pentru consumul final propriu, altul decât consumul propriu tehnologic.
10. Producătorii de energie electrică, pentru energia electrică utilizată pentru alimentarea cu energie electrică a consumatorilor racordaţi prin linii directe de centrala electrică.
11. Comunică în scris solicitantului înregistrarea la PCV și ANRE în cadrul rapoartelor lunare.
12. Asigură retragerea din proprie iniţiativă de la PCV, suspendă de la tranzacţionare pe PCV, revocă înregistrarea de la PCV a Participanţilor la PCV.
13. Comunică în scris Participanţilor la PCV retragerea din proprie iniţiativă, suspendarea de la tranzacţionarea pe PCV şi revocarea înregistrării de la PCV și ANRE în cadrul rapoartelor lunare.
14. Publică şi actualizează pe website-ul ”OPCOM” S.A. lista Participanţilor înregistraţi la PCV şi lista Participanţilor retraşi din proprie iniţiativă, suspendaţi de la tranzacţionare pe PCV, revocaţi de la PCV.
15. Asigură actualizarea datelor din RPPCV.

## Operatorul economic care solicită înregistrarea ca participant la PCV are următoarele responsabilităţi/obligaţii:

* + 1. Transmite la ”OPCOM” S.A. cererea de înregistrare la piață conform modelului din Anexa 1 însoțită de documentele necesare înregistrării la PCV precizate în prezenta procedură.
    2. Dacă solicitantul se încadrează în categoria operatorilor economici cu obligație de achiziție de CV, transmite și declaraţia pe proprie răspundere a reprezentantului legal, din care să rezulte că operatorul economic pe care îl reprezintă se încadrează în categoria operatorilor economici cu obligaţie de achiziţie de CV, precizaţi la Art. 8 alin (1) din Lege şi art. 11 alin (1) și alin (11) din ROFPCV, conform modelului din Anexa 2, însoțită, după caz, de anexa corespunzătoare menționată în declarația pe proprie răspundere.
    3. Corectează datele cuprinse în documentele depuse pentru înregistrarea la PCV/completează documentaţia pentru înregistrarea la PCV, la solicitarea ”OPCOM” S.A..
    4. Achită factura aferentă obligaţiei de plată a valorii tarifului reglementat practicat de ”OPCOM” S.A., componenta de înscriere la Pieţele Centralizate de Energie Electrică şi la Piaţa de Certificate Verzi.

## Participantul la PCV are următoarele responsabilităţi/obligaţii:

1. Pe tot parcursul perioadei de valabilitate a Convenției de participare la PCV este ținut responsabil de respectarea întocmai a prevederilor cadrului de reglementare aplicabil PCV, în conformitate cu prevederile ROFPCV, ale Metodologiei de stabilire a cotelor anuale obligatorii de energie electrică produsă din surse regenerabile de energie care beneficiază de sistemul de promovare prin certificate verzi și a celor de achiziție de certificate verzi, ale Convenției de participare la PCV și ale procedurilor avizate de ANRE cu privire la funcționarea PCV;
2. În vederea menținerii calității de participant la piață, transmite până cel mai târziu la data 31 martie a fiecărui an sau ori de câte ori intervin modificări ale datelor notificate pentru înregistrarea la PCV, lista actualizată a contractelor în vigoare cu clienții finali pentru vânzare-cumpărare de energie electrică, care conține denumirea clienților finali, cantitatea de energie electrică contractată și perioada de valabilitate a fiecărui contract;
3. În vederea menținerii calității de participant la piață, transmite până cel mai târziu la data 31 martie a fiecărui an sau ori de câte ori intervin modificări ale datelor notificate pentru înregistrarea la PCV, lista actualizată a punctelor de consum alimentate pentru consum final propriu, altul decât consumul propriu tehnologic;
4. Actualizează documentele depuse pentru înregistrare la PCV ori de câte ori intervin modificări faţă de versiunile documentelor depuse, în termen de 3 (trei) zile lucrătoare de la data modificării. ”OPCOM” S.A. nu este responsabil pentru deficienţele înregistrate în activitatea derulată de Participantul la PCV generate de neactualizarea acestor date.
5. Informează ”OPCOM” S.A. dacă unul sau mai multe documente depuse pentru înregistrarea la piață sau pentru menținerea calității de participant la piață nu mai sunt valabile și/sau aplicabile în maximum 3 (trei zile) lucrătoare de la apariția unei astfel de situații.

# METODA DE LUCRU

## Înregistrarea unui operator economic ca Participant la PCV

### Solicitarea înregistrării la PCV

1. Înregistrarea la PCV este permisă numai operatorilor economici (persoane juridice, întreprinderi individuale, întreprinderi familiale, persoane fizice autorizate) prevăzuţi la art. 8 alin. (9) din Lege şi la art.11 alin (1) și (11) din ROFPCV:
2. Producătorii de E-SRE acreditaţi de ANRE pentru aplicarea sistemului de promovare prin CV a căror decizie de acreditare pentru aplicarea sistemului de promovare prin certificate verzi le-a expirat/le-a fost retrasă și care se reînscriu la PCV în vederea tranzacționării CV recuperate.
3. Operatori economici cu obligaţia de achiziţie de certificate verzi din PCV:
4. Furnizorii de energie electrică, pentru energia electrică achiziţionată și utilizată pentru consumul final al acestora, precum şi pentru cea facturată către clienții finali. În definiția furnizorului de energie electrică se asimilează și operatorul de distribuție, și operatorul de transport și sistem pentru alimentarea prin autofurnizare a locurilor proprii de consum, altele decât cele aferente acoperirii consumului propriu tehnologic al rețelelor electrice de distribuție/transport.
5. Producătorii de energie electrică, pentru energia electrică utilizată pentru consumul final propriu, altul decât consumul propriu tehnologic.
6. Producătorii de energie electrică, pentru energia electrică utilizată pentru alimentarea cu energie electrică a consumatorilor racordaţi prin linii directe de centrala electrică.

#### Operatorul economic transmite la ”OPCOM” S.A., cu adresă de înaintare, documentele necesare înregistrării.

#### Documentele necesare înregistrării la PCV sunt:

1. Cererea de înregistrare a solicitantului ca Participant la PCV, conform modelului din Anexa 1 (original semnat).
2. Convenţia de participare la PCV (două exemplare originale, semnate de reprezentantul legal al operatorului economic).
3. Certificatul de înregistrare în Registrul Comerţului (copie).
4. Decizia ANRE privind acordarea Licenţei, dacă solicitantul îndeplineşte condiţiile pentru a deţine licenţă conform Legii 123/10.07.2012 (copie).
5. Licenţa acordată de ANRE, dacă solicitantul îndeplineşte condiţiile pentru a deţine licenţă conform Legii 123/10.07.2012 (copie).
6. Condiţiile asociate/specifice ale Licenţei acordate de ANRE, după caz, dacă solicitantul îndeplineşte condiţiile pentru a deţine licenţă conform Legii 123/10.07.2012 (copie).
7. Decizia ANRE privind acreditarea pentru aplicarea sistemului de promovare prin CV, în cazul producătorilor de E-SRE (copie), Decizia ANRE privind acreditarea preliminară pentru aplicarea sistemului de promovare prin CV, în cazul producătorilor de E-SRE aflaţi în perioada de probe (copie), Decizia ANRE privind acreditarea temporară, in cazul producătorilor de E-SRE prevăzuţi la art. 30 din Ordinul ANRE nr. 48/26.06.2014 urmând ca la emiterea Deciziei de acreditare finală să transmită documentele de la punctele 6.1.1.3.4. – 6.1.1.3.7.
8. Prima comunicare OTS de eliberare a CV pentru tranzacționare, pentru producătorii a căror decizie de acreditare pentru aplicarea sistemului de promovare prin certificate verzi le-a expirat/le-a fost retrasă și care se reînscriu la PCV în vederea tranzacționării CV recuperate.
9. Avizul Tehnic de Racordare/Certificatul de racordare emis de Operatorul de Reţea la care este racordată capacitatea de producere a energiei electrice pe care o deţine producătorul de energie electrică care utilizează energia electrică produsă pentru consum propriu, are obligaţia de achiziţie de certificate verzi din PCV, fără a deţine contracte de furnizare a energiei electrice încheiate cu consumatorii finali şi fără a îndeplini condiţiile legii pentru a i se acorda licenţă de către ANRE (copie).
10. Declaraţie pe proprie răspundere, dată de reprezentantul legal al operatorului economic care solicită înregistrarea la PCV, din care să rezulte că operatorul economic pe care îl reprezintă se încadrează/nu se încadrează în categoria operatorilor economici cu obligaţie de achiziţie de certificate verzi, precizaţi la Art. 8 alin. (1) din Lege şi la art.11 alin (1) și (11) din ROFPCV, cu precizarea anului calendaristic precedent sau în curs pentru care are obligaţie de achiziţie de CV, conform modelului din Anexa 2.
11. Document centralizator cu datele de înregistrare ale operatorului economic solicitant, care cuprinde:
12. Operator economic solicitant: nume, adresă completă sediu social, adresă completă corespondenţă, număr de ordine în Registrul Comerţului, Cod Unic de Înregistrare Fiscală, telefon, fax, e-mail.
13. Reprezentant legal: nume, telefon, fax., e-mail.
14. Persoanele de contact: nume, telefon, fax, e-mail.
15. Banca şi codul IBAN al contului.
16. Persoanele de contact responsabile pentru derularea corespondenţei privind facturile: nume, telefon, fax, e-mail.

### Operaţiuni premergătoare înregistrării la PCV

#### ”OPCOM” S.A. înregistrează cererea de înregistrare a operatorului economic care solicită înregistrarea la PCV şi, în termen de 5 (cinci) zile lucrătoare, analizează existenţa şi conţinutul documentelor depuse, pentru verificarea corectitudinii şi completitudinii acestora.

#### În cazul constatării necorelării unor informaţii din documentele depuse de operatorul economic care solicită înregistrarea la PCV, sau în cazul constatării lipsei unor informaţii sau documente, ”OPCOM” S.A. solicită în scris, în termenul specificat la punctul 6.1.2.1., corectarea informaţiilor şi transmiterea informaţiilor/documentelor lipsă.

#### ”OPCOM” S.A. analizează informaţiile/documentele primite conform solicitării de la punctul 6.1.2.2. pentru verificarea corectitudinii şi completitudinii acestora.

#### În termen de 3 (trei) zile lucrătoare de la data la care documentaţia este completă şi corectă, ”OPCOM” S.A. emite factura aferentă obligaţiei de plată a valorii tarifului reglementat practicat de ”OPCOM” S.A., componenta de înscriere la Pieţele Centralizate de Energie Electrică şi la Piaţa de Certificate Verzi.

#### Operatorul economic solicitant achită factura aferentă obligaţiei de plată a valorii tarifului reglementat practicat de ”OPCOM” S.A., componenta de înscriere la Pieţele Centralizate de Energie Electrica şi la Piaţa de Certificate Verzi, stabilit de ANRE.

#### ”OPCOM” S.A. verifică achitarea facturii corespunzătoare punctului 6.1.2.5.

#### În termen de 1 (una) zi lucrătoare de la data achitării facturii menţionate la punctul 6.1.2.5., ”OPCOM” S.A. semnează Convenţia de participare la PCV.

#### Data intrării în vigoare a Convenţiei este data la care Convenţia a fost semnată de către ”OPCOM” S.A..

#### Întreaga corespondenţă desfăşurată în scopul înregistrării operatorului economic care solicită înregistrarea la PCV, precum şi în scopul participării la PCV, se face numai în limba română.

### Înregistrarea la PCV

#### Înregistrarea ca Participant la PCV devine efectivă începând cu data intrării în vigoare a Convenţiei de participare la PCV.

#### Datele de înregistrare ale operatorului economic care a solicitat înregistrarea la PCV sunt înscrise în RPPCV începând cu data intrării în vigoare a Convenţiei de participare la PCV.

### Comunicarea înregistrării la PCV

1. ”OPCOM” S.A. transmite Participantului înscris la PCV comunicarea privind înregistrarea ca Participant la PCV, conform modelului din Anexa 3.
2. ”OPCOM” S.A. publică pe website un anunţ care cuprinde numele complet al Participantului nou înscris la PCV.

### Respingerea înregistrării unui Participant la PCV

1. Cererea unui operator economic de înregistrare la PCV poate fi respinsă dacă:
2. Nu prezintă toate documentele necesare înregistrării ca Participant la PCV, în termen de 30 zile de la data primirii de către ”OPCOM” S.A. a solicitării de înregistrare la PCV.
3. Nu achită factura aferentă obligaţiei de plată a valorii tarifului reglementat componenta de înscriere la Pieţele Centralizate de Energie Electrica şi la Piața de Certificate Verzi, stabilit de ANRE.

### Modificarea datelor de înregistrare ale unui Participant la PCV

1. Participantul la PCV asigură actualizarea documentelor depuse pentru înregistrare la PCV ori de câte ori intervin modificări faţă de versiunile documentelor depuse.
2. În cazul în care datele de înregistrare cuprinse în Convenţie se modifică, se încheie un Act Adiţional la Convenţie, care consemnează modificările survenite.

# Retragerea, suspendarea, revocarea unui Participant de la PCV

## Retragerea din proprie iniţiativă a unui Participant de la PCV.

1. Un Participant la PCV se poate retrage din proprie iniţiativă de la PCV în baza unei înştiinţări scrise, semnată de reprezentantul autorizat al Participantului la PCV, transmise la ”OPCOM” S.A. cu cel puţin 5 (cinci) zile lucrătoare înainte de data de la care Participantul la PCV doreşte ca retragerea sa să devină efectivă, inclusiv data la care notificarea a fost înregistrată la ”OPCOM” S.A. și exclusiv data intrării în efectivitate a retragerii.

### ”OPCOM” S.A. ia act de înştiinţarea Participantului la PCV şi comunică în scris acestuia radierea din RPPCV, conform formularului din Anexa 4.

### ”OPCOM” S.A. publică pe website informaţia privind retragerea Participantului de la PCV din proprie iniţiativă.

## Suspendarea de la tranzacţionare pe PCV/Revocarea înregistrării de la PCV.

### ”OPCOM” S.A. poate suspenda din proprie iniţiativă un participant de la tranzacţionarea pe PCV în oricare dintre următoarele cazuri:

1. Participantul la PCV nu respectă obligaţiile/condiţiile prevăzute în *Convenţia de participare la PCV* și *Procedura privind înregistrarea, retragerea, suspendarea şi revocarea Participanţilor la/de la PCV*.
2. Participantul la PCV nu respectă, de 3 ori în decurs de un an de la consemnarea primei abateri, regulile aplicabile pentru PCV, în conformitate cu prevederile ROFPCV, ale Metodologiei de stabilire a cotelor anuale obligatorii de energie electrică produsă din surse regenerabile de energie care beneficiază de sistemul de promovare prin certificate verzi și a celor de achiziție de certificate verzi, ale Convenției de participare la PCV și procedurilor avizate de ANRE cu privire la funcționarea PCV.
3. Participantul la PCV are un comportament anticoncurenţial comunicat de către Consiliul Concurenţei sau a uzat de practici care au condus la manipularea PCV. În acest caz suspendarea se realizează la solicitarea ANRE.
4. Participantul la PCV nu îşi achită obligaţiile de plată ce îi revin pe PCV (inclusiv obligaţiile de plată a valorilor componentelor tarifului reglementat practicat de”OPCOM” S.A. pentru PCCV/PCBCV).
5. Participantul la PCV nu asigură actualizarea informaţiilor care îl privesc din RPPCV şi/sau din RCV, în cazul în care intervin modificări.
6. Participantul la PCV care se încadrează în categoria operatorilor economici cu obligaţie de achiziţie de CV, precizaţi la Art. 8, alin. (1) din Lege şi la art.11 alin. (1), lit. b) şi lit.d) din ROFPCV, nu transmite până cel mai târziu la data 31 martie a fiecărui an sau ori de câte ori intervin modificări ale datelor notificate pentru înregistrarea la PCV, lista actualizată a contractelor în vigoare cu clienții finali pentru vânzare-cumpărare de energie electrică, care conține denumirea clienților finali, cantitatea de energie electrică contractată și perioada de valabilitate a fiecărui contract.
7. Participantul la PCV care se încadrează în categoria operatorilor economici cu obligaţie de achiziţie de CV, precizaţi la Art. 8 alin. (1) din Lege şi la art.11 alin. (1), lit. c) și alin. (11) din ROFPCV, nu transmite până cel mai târziu la data 31 martie a fiecărui an sau ori de câte ori intervin modificări ale datelor notificate pentru înregistrarea la PCV, lista actualizată a punctelor de consum alimentate pentru consum final propriu, altul decât consumul propriu tehnologic.

### ”OPCOM” S.A. suspendă un participant de la tranzacționarea pe PCV:

1. după expirarea valabilității tuturor CV emise producatorilor de E-SRE și deținute de aceștia în cazul expirării/suspendării/retragerii deciziei de acreditare preliminară/deciziei de acreditare temporară/deciziei de acreditare.
2. după stabilirea de către ANRE a gradului de îndeplinire a cotei obligatorii de achiziţie CV pentru anul calendaristic în care participantul a avut obligaţia de achiziţie de CV, dacă acesta nu a dovedit că mai are obligaţia de achiziţie de CV pentru anul următor, prin transmiterea listei actualizate a contractelor în vigoare cu clienții finali pentru vânzare-cumpărare de energie electrică și/sau a listei actualizate a punctelor de consum alimentate pentru consum final propriu, altul decât consumul propriu tehnologic.

### În cazul stipulat la pct. 6.2.2.1., 6.2.2.2.”OPCOM” S.A. dispune suspendarea de la tranzacţionare a Participantului de la PCV pentru o perioadă de 3 (trei) luni, prin transmiterea către participantul în cauză a unei notificări care cuprinde atît motivele suspendării, cât şi data la care aceasta produce efecte, conform formularului din Anexa 5.

### Suspendarea produce efecte în termen de 3 (trei) zile lucrătoare de la data transmiterii notificării de către ”OPCOM” S.A., dacă până la acea dată participantul nu a făcut dovada înlăturării cauzelor ce pot duce la suspendare.

### În situaţia în care în interiorul termenului de 3 (trei) luni de suspendare de la tranzacţionare, Participantul la PCV dovedeşte că a înlăturat cauzele care au dus la suspendarea sa, suspendarea se ridică din ziua următoare celei în care documentul/documentele justificative este/sunt înregistrate la ”OPCOM” S.A.

### ”OPCOM” S.A. transmite Participantului înscris la PCV comunicarea privind ridicarea suspendării şi data intrării în efectivitate, conform formularului din Anexa 6.

### În următoarele situaţii suspendarea se ridică după împlinirea termenului de 3 (trei) luni:

### Participantul la piață a fost suspendat de la PCV pentru neplata CV achiziţionate;

### Participanțul la piață a fost suspendat pentru consemnarea de 3 abateri de la regulile aplicabile pentru PCV în decurs de un an de la consemnarea primei abateri.

#### ”OPCOM” S.A. revocă înregistrarea la PCV a unui Participant în situaţia în care, după expirarea perioadei de suspendare de la tranzacţionare pe PCV, un Participant nu poate dovedi că a înlăturat cauzele care au condus la suspendarea sa**,** cu excepția situațiilor prevăzute la pct. 6.2.2.7. .

#### Revocarea Participantului îşi produce efectele de drept începând cu prima zi după încetarea perioadei de suspendare.

#### ”OPCOM” S.A. revocă înregistrarea la PCV a unui Participant în termen de 5 zile de la primirea declarației pe proprie răspundere prin care acesta declară că nu se încadrează în categoria operatorilor economici cu obligaţie de achiziţie de CV, precizaţi la Art. 8, alin. (1) din Lege şi la art.11 alin. (1), lit. b) şi lit.d) pe anul calendaristic în curs, dacă acesta nu este și producător de E-SRE, acreditat de ANRE pentru aplicarea sistemului de promovare prin CV și deține o licență de producere a energiei aflată în perioada de valabilitate.

#### Din momentul în care revocarea produce efecte, participarea la PCV a participantului respectiv este interzisă.

#### ”OPCOM” S.A. transmite Participantului înscris la PCV comunicarea privind revocarea şi data intrării în efectivitate, conform formularului din Anexa 7.

#### Dacă un Participant la PCV se retrage din proprie iniţiativă de la PCVsau este suspendat de la tranzacţionare pe PCVsau înregistrarea ca Participant la PCV este revocată, atunci respectivul participant nu mai are dreptul să transmită noi oferte pe PCCV/PCCBCV, toate ofertele validate ale acestuia, pentru sesiunea curentă de tranzacţionare/licitaţii publice, se consideră automat anulate, contul/conturile de CV din RCV sunt blocate şi tranzacţiile deja încheiate pe PCBCV sunt sistate.

### ”OPCOM” S.A. informează ANRE în cadrul rapoartelor lunare asupra participanţilor retraşi, suspendaţi sau revocaţi de la PCV.

# RAPOARTE

”OPCOM” S.A. elaborează lunar rapoarte privind situaţia participanţilor înregistraţi retraşi, suspendaţi şi revocaţi de la Piaţa de Certificate Verzi înscrişi la PCV, conform ROFPCV.

# ANEXE

* 1. Anexa 1 - Cerere de înregistrare ca Participant la Piaţa de Certificate Verzi.
  2. Anexa 2 - Declaraţie pe propria răspundere.
  3. Anexa 3 - Comunicare privind înregistrarea la Piaţa de Certificate Verzi.
  4. Anexa 4 - Comunicare privind privind retragerea din proprie iniţiativă de la Piaţa de Certificate Verzi.
  5. Anexa 5 - Comunicare privind suspendarea de la tranzacţionare pe Piața de Certificate Verzi.
  6. Anexa 6 - Comunicare privind ridicarea suspendării de la tranzacţionare pe Piața de Certificate Verzi.
  7. Anexa 7 - Comunicare privind revocarea înregistrării de la Piața de Certificate Verzi.

Anexa 1

Nr. înregistrare ieşire de la Participant ....................................................................................

Către,

**Societatea Operatorul Pieţei de Energie Electrică şi de Gaze Naturale**

**”OPCOM” S.A.**

Domnului Director General ....................................................................................................

**CERERE DE ÎNREGISTRARE**

**ca participant la Piaţa de Certificate Verzi**

Prin prezenta,

operatorul economic ............................................................................................................, cu sediul social în .................................................................................................................

..........................................................................................................................................., înregistrată la Oficiul Registrului Comerţul de pe lângă Tribunalul .......................................,

nr. de ordine în Registrul Comerţului .................................................................................,

Cod Unic de Înregistrare Fiscală ........................................................., atribut fiscal .........,

reprezentată legal prin .....................................................................................................,

în calitate de ...................................................................................................................,

în conformitate cu prevederile Regulamentului de organizare şi funcţionare a Pieţei de Certificate Verzi aprobat cu Ordinul ANRE nr. 60/01.04.2015, cu modificările și completările ulterioare solicită înregistrarea ca Participant la Piaţa de Certificate Verzi cu Cod de Identificare al Participantului la Piaţa de Certificate Verzi în calitate de:

🞏 Producător de energie electrică din Surse Regenerabile de Energie acreditat de ANRE pentru aplicarea sistemului de promovare prin Certificate Verzi;

🞏 Operator economic cu obligaţia de achiziţie de Certificate Verzi din PCV.

Funcţie reprezentant legal: ....................................................................................................

Nume şi prenume reprezentant legal: .....................................................................................

Semnătură reprezentant legal: ..............................................................................

Anexa 2

Nr. înregistrare ieşire de la Participant ....................................................................................

Către,

**Societatea Operatorul Pieţei de Energie Electrică şi de Gaze Naturale**

**”OPCOM” S.A.**

Domnului Director General ................................................................................................

**DECLARAŢIE PE PROPRIA RĂSPUNDERE**

Subsemnata/Subsemnatul ................................................................................................,

în calitate de reprezentant legal, având funcţia de …..…….............……………..………………………...,

cunoscând prevederile art. 326 din Codul Penal cu privire la falsul în declaraţii, declar prin prezenta, pe propria răspundere,

că operatorul economic …........................................................…..………….....…………………..,

cu sediul social în .................................................................................................................

..........................................................................................................................................., înregistrat la Oficiul Registrului Comerţul de pe lângă Tribunalul .............................................,

nr. de ordine în Registrul Comerţului .................................................................................,

Cod Unic de Înregistrare Fiscală ........................................................, atribut fiscal …........,

**se încadrează** pentru anul calendaristic în curs *(se trece anul în cifre)* ...................................,

**în categoria operatorilor economici cu obligaţie de achiziţie de certificate verzi**, precizaţi la Art. 8, alin (1) din ”*Legea nr. 220/27.10.2008, pentru stabilirea sistemului de promovare a producerii din surse regenerabile de energie*”, republicată, cu modificările şi completările ulterioare şi la art.11, alin (1), lit. b), lit. c) şi lit. d) și alin. (11) din ”*Regulamentul de organizare şi funcţionare a pieţei de certificate verzi*” aprobat prin Ordinul preşedintelui ANRE nr. 60/01.04.2015”, cu modificările și completările ulterioare, pentru cota anuală obligatorie de achiziţie de certificate verzi.

Pentru conformitate anexăm la prezenta:

**🞏** Lista contractelor în vigoare cu clienții finali pentru vânzare-cumpărare de energie electrică, care conține denumirea clienților finali, cantitatea de energie electrică contractată și perioada de valabilitate a fiecărui contract.

**🞏**Lista punctelor de consum alimentate pentru consum final propriu, altul decât consumul propriu tehnologic.

Funcţie reprezentant legal: ................................................................................................

Nume şi prenume reprezentant legal: ................................................................................

Semnătură reprezentant legal: ..........................................................................

Anexa 3

Nr. înregistrare ieşire de la ”OPCOM” S.A. ................................................................

Către:

**OPERATORUL ECONOMIC ..........................................................................................**

**COMUNICARE**

**privind înregistrarea la Piaţa de Certificate Verzi**

Stimată/Stimate Doamnă/Domnule ..................................................................................,

Prin prezenta vă comunicăm că, în conformitate cu prevederile Regulamentului de organizare şi funcţionare a Pieţei de Certificate Verzi aprobat cu Ordinul ANRE nr. 60/01.04.2015, cu modificările și completările ulterioare

începând cu data de ........................................................................................................, operatorul economic ..........................................................................................................., a fost înregistrat ca participant la Piaţa de Certificate Verzi,

număr/dată înregistrare Convenţie de participare la Piaţa de Certificate Verzi …………………..…..,

cod de identificare la Piaţa de Certificate Verzi ....................................................................

Cu respect,

................................, Director General

Anexa 4

Nr. înregistrare ieşire de la ”OPCOM” S.A. ................................................................

Către:

**OPERATORUL ECONOMIC ..........................................................................................**

**COMUNICARE**

**privind retragerea din proprie iniţiativă de la Piața de Certificate Verzi**

Stimată/Stimate Doamnă/Domnule ....................................................................................,

Prin prezenta vă comunicăm că începând cu data ................................................................. s-a procedat la radierea din Registrul Participanţilor la Piața de Certificate Verzi a Participantului ..........................................................................................................................................., ca urmare a retragerii acestuia din proprie iniţiativă de la Piața de Certificate Verzi,

solicitată prin adresa nr./data ................................................................................., înregistrată la ”OPCOM” S.A. cu nr./data ..............................................................................

Retragerea din proprie iniţiativă de la Piața de Certificate Verzi s-a efectuat în conformitate cu prevederile ”Procedurii privind înregistrarea, retragerea, suspendarea şi revocarea Participanţilor la/de la Piaţa de Certificate Verzi”, avizată prin Avizul ANRE nr./data .......................................................................................................................................

Cu respect,

................................, Director General

Anexa 5

Nr. înregistrare ieşire de la ”OPCOM” S.A. ................................................................

Către:

**OPERATORUL ECONOMIC ..........................................................................................**

**COMUNICARE**

**privind suspendarea de la tranzacţionare pe Piața de Certificate Verzi**

Stimată/Stimate Doamnă/Domnule ....................................................................................,

Prin prezenta vă comunicăm că începând cu data de ............................................................... s-a procedat la suspendarea de la tranzacţionare pe Piața de Certificate Verzi a participantului ..........................................................................................................................................., pe o perioadă de 3 (trei) luni, pentru/ca urmare ...................................................... ................................................................................................................................... ...................................................................................................................................

Suspendarea s-a aplicat în conformitate cu prevederile ”*Procedurii privind înregistrarea, retragerea, suspendarea şi revocarea Participanţilor la/de la Piaţa de Certificate Verzi*”, avizată prin Avizul ANRE nr./data ..................................................................................................

Subliniem că participantul suspendat nu mai are dreptul să transmită noi oferte pe PCCV/piaţa centralizată a CBCV, toate ofertele validate ale acestuia, pentru sesiunea curentă de tranzacţionare/licitaţii publice, se consideră automat anulate, contul/conturile de CV din RCV sunt blocate şi tranzacţiile deja încheiate pe PCBCV sunt sistate.

Cu respect,

................................, Director General

Anexa 6

Nr. înregistrare ieşire de la ”OPCOM” S.A. ................................................................

Către:

**OPERATORUL ECONOMIC ..........................................................................................**

**COMUNICARE**

**privind ridicarea suspendării de la tranzacţionare pe Piața de Certificate Verzi**

Stimată/Stimate Doamnă/Domnule ...................................................................................,

Prin prezenta vă comunicăm că începând cu data de …………………………………….…………………….. s-a procedat la ridicarea suspendării de la tranzacţionare pe Piața de Certificate Verzi a participantului ………………………………………………….………………………………………………………………, deoarece (se menționează temeiul conform căruia a fost ridicată suspendarea)…………………………………….…………………………………………………………………………………………….……

……………………………………………..…………………………………….......………………….…………………………

………………………………………………………..……………….………………………………………...…………………

Ridicarea suspendării s-a aplicat în conformitate cu prevederile ”Procedurii privind înregistrarea, retragerea, suspendarea şi revocarea Participanţilor la/de la Piaţa de Certificate Verzi”, avizată prin Avizul ANRE nr./data .................................................................................................

Cu respect,

................................, Director General

Anexa 7

Nr. înregistrare ieşire de la ”OPCOM” S.A. ................................................................

Către:

**OPERATORUL ECONOMIC ..........................................................................................**

**COMUNICARE**

**privind revocarea înregistrării de la Piața de Certificate Verzi**

Stimată/Stimate Doamnă/Domnule ........................................................................,

Prin prezenta vă comunicăm că începând cu data de ............................................... s-a procedat la revocarea înregistrării la Piața de Certificate Verzi şi radierea din Registrul Participanţilor la Piața de Certificate Verzi a Participantului ...................,

deoarece ....................................................................................................................

...................................................................................................................................

...................................................................................................................................

Revocarea s-a aplicat în conformitate cu prevederile articolului 6.2.2.8 din ”*Procedura privind înregistrarea, retragerea, suspendarea şi revocarea Participanţilor la/de la Piaţa de Certificate Verzi*”, în vigoare.

Cu respect,

................................, Director General

# ACTUALIZĂRI

|  |  |  |  |
| --- | --- | --- | --- |
| **Nr. Crt.** | **Sinteza actualizării** | **Revizia** | **Data** |
| 1 | Actualizare conform prevederilor ”Regulamentului de organizare şi funcţionare a pieţei de certificate verzi” aprobat prin Ordinul preşedintelui ANRE nr. 60/01.04.2015 si a Ordinului Preşedintelui ANRE nr. 166/2015 privind modificarea si completarea Regulamentului de Organizare si Funtionare a pietei de CV, aprobat prin Ord. ANRE nr. 60/2015. | 1 |  |
| 2 | Ord. Nr. 41/2016 pentru aprobarea Metodologiei de stabilire a cotelor anuale obligatorii de energie electrică produsă din surse regenerabile de energie care beneficiază de sistemul de promovare prin certificate verzi și a celor de achiziție de certificate verzi. | 2 |  |